Katalin Telep

Ifjúsági szentségimádás
2020-01-16 19:00 - 20:00 UTC
A megszokottól eltérően, január 16-án (harmadik csütörtök) lesz az év első ifjúsági szentségimádása, amelyre szeretettel várunk mindenkit!

A Rózsafüzér Társulat januári találkozója
2020-01-13 19:00 - 20:00
Január 13-án, a szentmise után tartjuk a Rózsafüzér Társulat januári találkozóját, amelyre szeretettel várjuk a Társulat tagjait.

Szentségimádás
2020-01-12 16:00 - 18:00
Január 12-én, 16.00 órától csendes szentségimádás, 17.00 órától vezetett szentségimádás lesz a templomban. Szeretettel várunk mindenkit!

Házszentelések tervezett rendje – 2020
2020-01-02 08:00 - 2020-01-06 17:00 | Nagyvárad Katalintelep, Slatinei 38, Nagyvárad, Románia

Karácsonyi jótékonysági vásár
2019-12-22 08:30 - 11:30 | Nagyvárad Katalintelep, Slatinei 38, Nagyvárad, Románia
Advent 4. vasárnapján, Karácsony előtt néhány nappal, jótékonysági vásár lesz a templom előtt a plébánián készült termékekből. Lehet majd találni házi készítésű „kézműves” tésztákat, karácsonyi bejglit, püspökkenyeret, aprósüteményeket, méhviaszból készült gyertyákat és ajándéktárgyakat, valamint színes karácsonyi dekorációkat, melyeket szintén a plébánia önkéntes csapatai készítettek.
A vásári portékát adományok fejében lehet elvinni, az így összegyűlt adományokat pedig a plébánia rászorulóinak megsegítésére fordítjuk.

Jótékonysági vásár
2019-12-15 08:30 - 11:30 | Nagyvárad Katalintelep, Slatinei 38, Nagyvárad, Románia
Advent 3. vasárnapján, a délelőtti szentmisék kapcsán, a templom előtt jótékonysági vásárt tartunk, ahol ez alkalommal főként méhviaszból készült gyertyákat, ajándéktárgyakat, karácsonyi dekorációkat lehet majd találni.
Az így összegyűlt adományokat rászorulók megsegítésére fordítjuk.

Ifjúsági szentségimádás
2019-12-12 19:00 - 20:00
Szeretettel várunk mindenkit az ifjúsági szentségimádásra, hogy a fiatalokkal és a fiatalokért közösen imádkozzunk. A szentségimádás énekei, a rövid elmélkedések és a csend arra hívnak bennünket, hogy rátaláljunk életünk igazi, éltető Forrására, Jézusra.
A szentségimádás után teára, kötetlen beszélgetésre várunk mindenkit a plébánia közösségi termébe.

Mikulás-délután
2019-12-08 16:00 - 19:00 | Nagyvárad Katalintelep, Slatinei 38, Nagyvárad, Románia
Szent Miklós püspök jóságát felelevenítve, december 8-én, vasárnap délután szeretettel várunk mindenkit a plébániai közösségi termébe. Akik bekapcsolódtak a húzásba, azok kis ajándékot is készítenek egymásnak, de mindenki számára lesz játék, finomságok és meglepetés!

Adventi jótékonysági vásár a Székesegyháznál.
2019-12-07 15:00 - 19:00 | Nagyvárad Székesegyház, Strada Șirul Canonicilor 2, Nagyvárad, Bihar, 410161, Románia
Plébániánkon több alkalommal volt közös készület az adventi vásárra, hogy minél színesebb portékát tudjunk kínálni a plébániai sátornál.
Lesznek karácsonyi díszek, dekorációk, méhviaszból készült gyertyák és ajándéktárgyak, házi készítésű száraztészták, bejgli, aprósütemény, püspökkenyér, és sok más. A termékeket adomány ellenében lehet elvinni, a begyűlt összeget pedig jótékony célra fordítják a szervezők: két beteg gyermek, Noel és István gyógykezelési költségeinek fedezéséhez kívánnak hozzájárulni.
A sátorhoz látogatók a plébánián készült mézeskalácsot is megkóstolgatják.
Szeretettel várunk mindenkit!

Adventi koszorú készítés
2019-11-30 14:00 - 17:00 | Nagyvárad Katalintelep, Slatinei 38, Nagyvárad, Románia
November 30-án, szombaton, 14.00 órától közös adventi koszorú készítésre hívunk mindenkit a plébánia közösségi termébe! A kellékeket, gyertyákat ki-ki maga hozza. Közben lesz gesztenyesütés és tea a gyerekeknek, forralt bor a felnőtteknek. Az elkészült koszorúkat másnap, advent első vasárnapján, a 10.00 órai szentmise keretében áldjuk meg.

Templombúcsú 2019
2019-11-27 18:00 - 19:30 | Nagyvárad Katalintelep, Slatinei 38, Nagyvárad, Románia
Templomunk búcsúünnepére lelkiekben kilenceddel készülünk, melyet minden szentmise után elimádkozunk.
A kilenced kezdési időpontja november 18. Templombúcsúnkat november 27-én, Csodásérmű Boldogasszony ünnepén, 18.00 órakor tartjuk, melyre szeretettel várunk mindenkit!
A búcsús szentmise szónoka Ft. Vakon Zsolt, püspöki titkár lesz.
